Lugupeetud Andree Uustal, reisikorraldaja Novatours esindaja, Reisikorraldaja GoAdventure OÜ tänab Teid siiralt, et juhtisite tähelepanu GoAdventure kui konkurendi kodulehel esinenud veale! Tõenäoliselt ei ole tegemist kopeerimisega tänase päeva kontekstis vaid vastav info on inimfaktorist  tulenevalt jäänud eksikombel muutmata - oleme panustanud meie teenuste arendamisele ja kvaliteedile ning jätnud seejuures oma suuremahulise kodulehe mõnes osas piisava tähelepanuta. GoAdventure kodulehel kõne all olev informatsioon on kodulehele üles pandud 2009.aastast, mil täna reisikorraldajana tegutsev GoAdventure ei korraldanud pakettreise, vaid oli Novatoursi korraldatavate pakettreiside üks suurimaid edasimüüjaid.    Vabandame Novatoursi ees ning kinnitame olemasoleva informatsiooni  vahetamist täna kehtiva informatsiooni vastu, samuti juhime Novatoursi tähelepanu asjaolule ja palume edastada sarnased signaalid GoAdventure kontorisse, mitte teha seda läbi ajakirjanduse, mis paneb arvama, et maineka reisikorraldaja ja kahtlemata ausat konkurentsi eelistava Novatoursi eesmärgiks on ebamõistlike meetoditega kahjustada reisikorraldaja GoAdventure mainet, mis heade äritavade ja üldkasutatava eetikakoodeksi järgi ei ole sobiv.